
CSR-ral a társadalomért és a környezetért - ajánlások a mikro-, kis- és közepes vállalkozásoknak

A vállalkozások társadalmi felelősségvállalása (angolul: Corporate Social Responsibility, röviden CSR) napjaink egyik gyakran használt kifejezése az üzleti életben. Beépülve a vállat működésébe lehetővé teszi a gazdasági tevékenység mellett a társadalmi és környezeti szempontokra való kiemelt odafigyelést, mindezt önkéntesen és az érintettekkel való egyetértésben. A CSR történeti, elméleti keretének bemutatását követően, a mikro-, kis- és közepes vállalkozások CSR-szerepére koncentrálva kifejtem ezen szféra jelentőségét. Az Európai Unió is felismerte, hogy a KKV-k gazdaságban betöltött szerepük, helyük és aktivitásuk alapján meghatározó szerepet töltenek be társadalmunk és környezetünk fenntartásában, védelmében. Dolgozatomban a magyarországi KKV-kat területi viszonylatban kistérségi szinten vizsgálom, arra koncentrálva, hogy mennyiben segíthetik az ott élőket az adott társadalmi és környezeti problémák csökkentésében. Ehhez az általam kiválasztott, CSR-hoz köthető statisztikai adatok alapján 5 elkülöníthető fejlettségi szintű kistérségi csoportot határoztam meg. Ezen csoportok gazdasági, társadalmi és környezeti adottságainak figyelembevételével különböző ajánlásokat fogalmazok meg. Ezen ajánlások megfontolásával az KKV-k az adott kistérség szükségleteihez jobban igazodó CSR tevékenységet folytathatnak. Ez egyrészt segítheti az KKV-kat működésük hatékonyabb kialakításában, versenyelőny kiépítésében, másrészt az ajánlásaim megfogadásával jelentős lépéseket tehetnek a fenntartható fejlődés iránt.



